Tasekla tamaziɣt tatrart ur tmgarad ara ɣef tsekliwin n umaḍal,ama deg yisental neɣ deg usnerni d usnulfu, tettnerni seg tallit ɣer tayeḍ,si ljil ɣer wayeḍ, seg wasmi id tlul tira, imi uɣalen ttarun akk iḍrisen yellan deg timawit akken ur ttruḥun ara imi tira tewwi-d amaynut aladɣa deg wayen yaɛnan tasrit ,anda id nulfant waṭas n tewsatin n tsekla am ungal , amezgun yuran,tullist….maca tawsit n wungal, teṭṭef amḍiq meqren deg uḥric-a n tsekla yuran s tmaziɣt, imi d tin id yettawin sumata ɣef tmetti d tudert n umdan.tettili-d am wakken d lemri i wayen akk yettɛici umdan aqbayli d yiḥulfan-is.